Rikunarita-ORG/Wikinium huggingface dataset:
# Dolby Digital

Konfigurácia reproduktorov 5.1
**AC-3**, možno známejší pod marketingovým označením **Dolby Digital**, je zvukový formát podporujúci v najlepšom režime až 6 nezávislých kanálov. V označení 5.1 hovoríme o ľavom prednom, centrálnom, pravom prednom, ľavom zadnom a pravom zadnom reproduktore plus o subwooferi pre reprodukciu hlbokých tónov.

Ďalšie možnosti: 2.1, 2.0, alebo aj "obyčajné" stereo a mono.

AC-3 podporuje vzorkovaciu frekvenciu audia až do 48 kHz.

AC-3 štandard povoľuje maximálny kódovaný bit-rate (dátový tok) do 640 Kbit/s, pričom disky HD DVD a DVD-Video sú limitované na 448 Kbit/s. Z tejto hodnoty sa vytvoril aj oficiálny štandard, pričom Blu-ray prehrávače, Sony Playstation 3 a Microsoft Xbox herná konzola dokážu vysielať až 640 kbit/s.

Zvuk je vedený na SPDIF (digital) výstup a prenášaný do receivera (AV prijímača) alebo domáceho kina SPDIF (koaxiálnym) káblom.

## Iné projekty

|  |  |
| --- | --- |
|  | Filmový portál |

Commons* Commons ponúka multimediálne súbory na tému **Dolby Digital**
# Gamelan

Nástroje gamelanu
**Gamelan** alebo **gamelanový orchester** je hudobné teleso typické pre tradičnú indonézsku hudbu. Pozostáva z rozličného počtu nástrojov, medzi ktorými majú prevažné zastúpenie bicie nástroje. Ide o bubny, gongy, xylofóny, flauty, citary a iné špecifické nástroje, ako je napríklad *rebab*, *bonang*, *kenong* a ďalšie. Každé teleso má špecifický počet a druh nástrojov, ktoré sú vzájomne zladené a stavebne prepojené. Orchester môže mať niekoľko foriem a podôb, typický gamelan má pôvod v strednej Jáve. Skladby, ktoré tieto telesá hrajú, nie sú znotované a zachovali sa hlavne ústným podaním. Dôležitú úlohu hrá improvizácia a hudobná intuícia hráčov. Gamelan významne ovplyvnil tvorbu niektorých skladateľov západnej kultúry, napríklad Clauda Debussyho a Oliviera Messiaena.

## Iné projekty

Commons* Commons ponúka multimediálne súbory na tému **Gamelan**
# Bernardo Bertolucci

|  |
| --- |
| Bernardo Bertolucci |
|
taliansky filmový režisér |
| Narodenie | 16. marec 1941 Parma, Taliansko |
| Úmrtie | 26. november 2018 (77 rokov) Rím |
| Odkazy |
| Commons |  Bernardo Bertolucci |
|

|  |  |
| --- | --- |
|  |  Biografický portál |

 |

**Bernardo Bertolucci** (\* 16. marec 1941, Parma, Taliansko – † 26. november 2018, Rím) bol taliansky filmový režisér. Jeho snímky sa vyznačujú farebnou vizuálnou stránkou.

V roku 1961 pracoval ako asistent réžie na Pasoliniho filme *Acatone*, v roku 1962 natočil vlastný film *Smrť kmotrička* (*La commare secca*). Druhou snímkou *Prima della rivoluzione* (*Pred revolúciou*, 1964) sa zapísal ako režisér, ktorý aktualizoval literárnu klasiku a obohacoval ju o politické prehlásenia. Bol nominovaný na Oscara za réžiu filmu *Posledné tango v Paríži* (*Ultimo tango a Parigi*, 1972) a za réžiu a scenár k filmu *Posledný cisár* (*The Last Empator*, 1987).

## Filmografia

* *La commare secca* (1962)
* *Prima della rivoluzione* (1964)
* *La via del petrolio* (1965)
* *Il canale* (1966)
* *Partner* (1968)
* *Amore e rabbia* (1969, segment *Agonia*)
* *Il conformista* (1970)
* *Strategia del ragno* (1970)
* *La salute è malata* (1971)
* *12 dicembre* (1971)
* *Ultimo tango a Parigi* (1972)
* *Novecento* (1976)
* *La luna* (1979)
* *La tragedia di un uomo ridicolo* (1981)
* *L'addio a Enrico Berlinguer* (1984)
* *The Last Emperor* (1987)
* *12 registi per 12 città* (1989, segment *Bologna*)
* 1990: The Sheltering Sky (Nebo, čo nás chráni – TV)
* 1993: **Malý Buddha** (Little Buddha)
* 1995: **Zvodná krása** (Stealing Beauty/Io ballo da sola/Beauté volée)
* *Besieged* (1999)
* *|Ten Minutes Older: The Cello* (2002, segment *Histoire d'eaux*)
* *The Dreamers* (2003)
* *Me and You* (2012)

## Referencie

## Iné projekty

Commons* Commons ponúka multimediálne súbory na tému **Bernardo Bertolucci**

## Externé odkazy

* Bernardo Bertolucci v Internet Movie Database (po anglicky)
# Fox Broadcasting Company

|  |
| --- |
| Fox Broadcasting Company |
|  |
| Krajina |
88 štátov[rozbaľ]
* Spojené štáty
* Kanada
* Mexiko
* Latinská Amerika
* Filipíny
* Austrália
* Európa
 |
| Typ | súkromná |
| Riaditeľ | Rupert Murdoch |
| Začiatok vysielania | 9. október 1986 |
| Program | plný program |
| Slogan | *Fox On* (*Nalaďte sa na Fox*) |
| Príjem | satelit, káblové vysielanie |
| Kľúčoví ľudia | Peter Liguori (predseda, oddelenie zábavy) Kevin Reilly (prezident, oddelenie zá&&bavy) |
| Bývalý názov | skracované ako "FBC" |
| Webstránka | www.fox.com |

**Fox Broadcasting Company** (FBC), na trhu ako **FOX** alebo **FOX Network**, je americká televízna spoločnosť. Bola založená v roku 1986. Sídlo má v New Yorku.

## Programy

FOX prijala 19-hodinový vysielací čas v septembri 1993. V roku 1996 bol rozšírený na 20 hodín.

## Seriály

* Griffinovci
* Simpsonovci
* Futurama (1999 – 2003)
* The Following
* Akty X
* Glee
* 24
* Fringe
* Pasadena
* Dollhouse
* Prison Break
* O.C. California
* Ženatý so záväzkami
* Kosti
* Dotyk
* Scream Queens

a iné

## Iné projekty

Commons* Commons ponúka multimediálne súbory na tému **Fox Broadcasting Company**

## Externé odkazy

* Oficiálna stránka Fox Broadcasting Company
# Hudba

Notový zápis hudby
Koncert v Salzburgu
**Hudba** sa vo všeobecnosti definuje ako špecifická ľudská aktivita, ktorá sa pomocou v priestore a čase charakteristicky zoskupených tónov a zvukov a na základe spoločenských skúseností usiluje o (hlavne estetickú) komunikáciu. Hudba je konkrétnejší druh umenia, ktorého výrazovými prostriedkami sú tóny a základnými komponentmi harmónia, melódia, rytmus a farba. Podľa Cassiodora je hudba matematická veda.

## Členenia

zdroje

### Podľa zvukového materiálu

* vokálna (ľudský hlas)
* inštrumentálna (hudobné nástroje)
	+ symfonická
	+ komorná
	+ dychová

### Podľa funkcie

* posluchová (absolútna, programová)
* dramatická
* úžitková
	+ tanečná
	+ pochodová
	+ obradná
	+ kultová (liturgická, cirkevná)

### Podľa pôvodu

* ľudová
* umelá

### Podľa umeleckého zamerania

* ľudová hudba
* populárna hudba
* umelecká (vážna)

alebo tiež

* artificiálna
* nonartificálna

### Podľa témy

* náboženská hudba
* svetská hudba

## Dejiny hudby

## Slovenská populárna hudba

Slovenská populárna hudba, v zmysle pop music, sa začala rozvíjať v tridsiatych rokoch dvadsiateho storočia. Každé obdobie je charakteristické nástupom rôznych generácii či už hudobníkov, skladateľov, alebo textárov.

## Hudobná veda

Hudba je schéma zvukov,ktoré sú vytvorené rôznymi hudobnými nástrojmi.

## Referencie

## Iné projekty

WikicitátyCommons* Wikicitáty ponúkajú citáty od alebo o **Hudba Commons ponúka multimediálne súbory na tému **Hudba**

## Externé odkazy

|  |  |
| --- | --- |
|  | Hudobný portál |

* Hudba. In: Filit
* Rukopisná kronika hudobnej školy v Bratislave z rokov 1919 - 1991, doplnená výstrižkami z dobovej tlače : *Kronika 1. hudobnej školy v Bratislave na Františkánskom námestí č. 2* .1919 - 1991. 821 s. Rukopis. - dostupné v Digitálnej knižnici UKB
# Strana kurdských pracujúcich

Vlajka PKK
**Strana kurdských pracujúcich** (kurdsky: *Partiya Karkerên Kurdistan* alebo **PKK**, tiež nazývaná *KADEK*, *Kongra-Gel* a *KGK*) je kurdská militantná organizácia založená v 70. rokoch Abdullahom Öcalanom, ktorý je v súčasnosti v tureckom väzení. Ideológia *PKK* je založená na revolučnom marxizme-leninizme a kurdskom nacionalizme. Cieľom hnutia je vytvorenie nezávislého, socialistického kurdského štátu na území zahŕňajúcom časť juhovýchodného Turecka, severovýchodného Iraku, severovýchodnej Sýrie a severozápadného Iránu, teda na územiach, kde je kurdské obyvateľstvo väčšinové. Tento cieľ mal byť dosiahnutý umierneným domáhaním sa kultúrnych a politických práv kurdskej populácie v Turecku, no už od svojich začiatkov organizovala *PKK* proti bezpečnostným silám sabotáže, pasce či násilné nepokoje a v r. 1984 sa transformovala na paramilitantnú organizáciu, založila si vojenské tréningové tábory a začala masívne organizovať násilné akcie, vrátane bombových a samovražedných útokov, vrážd a únosov.

*PKK* má pomerne veľkú podporu medzi kurdskou populáciou v Turecku a obmedzenú podporu tiež v iných častiach Kurdistanu. Skupina je uvedená ako jedna z 12-tich teroristických skupín aktívnych v Turecku a je tiež na teroristických zoznamoch viacerých iných krajín vrátane USA, NATO a EÚ. Turecké zdroje skupinu označujú ako etnickú separatistickú organizáciu, ktorá používa terorizmus a vyhrážky proti civilistom a vojenským cieľom pre dosiahnutie svojich politických cieľov.

Od začiatku ich ozbrojeného boja v roku 1984 zahynulo viac ako 37 000 ľudí, pričom turecké vojenské jednotky zničili asi 8000 kurdských obcí a vytvorili tak 3 až 4 milióny utečencov.
# Fourmies

|  |
| --- |
| Fourmies |
| obec |
|  |
|

|  |
| --- |
|  Erb  |

 |
| Štát |  Francúzsko |
| Región | Nord-Pas-de-Calais |
| Departement | Nord |
| Obvod | Avesnes-sur-Helpe |
| Kantón | Trélon |
|  |
| Súradnice | ﻿ / ﻿ |
| Najvyšší bod |  |
|  - výška | 247 m n. m. |
| Najnižší bod |  |
|  - výška | 174 m n. m. |
|  |
| Rozloha | 22,98 km² (2 298 ha) |
|  |
| Obyvateľstvo | 12 608 |
| Hustota | 548,65 obyv./km² |
|  |
| Časové pásmo | SEČ (UTC+1) |
|  - letný čas | SELČ (UTC+2) |
| PSČ | 59610 |
| INSEE | 59249 |
|  |
|

 Poloha obce Fourmies
 |
|  Interaktívna mapa obce  |
|  |
| **Wikimedia Commons:**  Fourmies |
| **Webová stránka:**   |
| **OpenStreetMap:** mapa |
|  |
| **Portály, ktorých súčasťou je táto stránka:**

|  |  |
| --- | --- |
|  |  Geografický portál  Francúzsky portál |

 |
|  |

**Fourmies** je francúzska obec, ktorá sa nachádza v departemente Nord, v regióne Nord-Pas-de-Calais.

## Poloha

Obec má rozlohu 22,98 km². Najvyšší bod je položený 247 m n. m. a najnižší bod 174 m n. m.

## Obyvateľstvo

Počet obyvateľov obce je 12 608 (2011).

Nasledujúci graf zobrazuje vývoj počtu obyvateľov v obci.

Zdroje: INSEE

## Slávni rodáci

* Jean Delsarte, francúzsky matematik

## Referencie

## Pozri aj

* Zoznam obcí departementu Nord

|  |  |
| --- | --- |
|  | Francúzsky portál |
# Susan Brownell Anthonyová

|  |
| --- |
| Susan B. Anthonyová |
|
americká aktivistka |
| Narodenie | 15. február 1820 Adams, Massachusetts, USA |
| Úmrtie | 13. marec 1906 (86 rokov) Rochester, New York, USA |
| Podpis |  |
| Odkazy |
| Projekt Gutenberg | Susan Brownell Anthonyová (plné texty diel autora) |
| Commons |  Susan Brownell Anthonyová |
|

|  |  |
| --- | --- |
|  |  Biografický portál |

 |

**Susan Brownell Anthonyová** (\* 15. február 1820, Adams, Massachusetts, USA – † 13. marec 1906, Rochester, New York, USA) bola americká aktivistka, kľúčová postava hnutia za práva žien v 19. storočí v USA. Bola spoluzakladateľkou *Women's Temperance Movement* a jeho časopisu *The Revolution*. Hrala tiež významnú úlohu v boji proti otroctvu.

## Referencie

## Literatúra

* Baker, Jean H. *Sisters: The Lives of America 's Suffragists.* Hill and Wang, New York, 2005. ISBN 0-8090-9528-9.
* Derr, Mary Krane *ProLife Feminism: Yesterday and Today* Sulzburger & amp; Graham Publishing Ltd, 1995. ISBN 0-945819-62-5

## Externé odkazy

* Heslo na Find a grave
* Rodný dom Susan B. Anthonyovej, dnes múzeum

## Zdroj

*Tento článok je čiastočný alebo úplný preklad článku Susan B. Anthony na českej Wikipédii.*
# Zemepisná šírka

**Zemepisná šírka** alebo **geografická šírka** je jedna z geografických súradníc, pomocou ktorej určujeme matematickú polohu miesta na Zemi. Je to uhlová vzdialenosť meraná od rovníka. Udáva sa v stupňoch od 90° južnej zemepisnej šírky (j. z. š. / j. g. š.) po 90° severnej zemepisnej šírky (s. z. š. / s.g.š.). Body s rovnakou zemepisnou šírkou tvoria kružnicu zvanú rovnobežka.

1° z. š. ≈ 111 km

Dôležité rovnobežky| južný pól | 90° j. z. š. |
| južná polárna kružnica | 66° 33' j. z. š. |
| obratník Kozorožca | 23° 27' j. z. š. |
| rovník | 0° z. š. |
| obratník Raka | 23° 27' s. z. š. |
| severná polárna kružnica | 66° 33' s. z. š. |
| severný pól | 90° s. z. š. |

## Pozri aj

* Zemepisná dĺžka
# Chicagska škola (architektúra)

**Chicagska škola** alebo **chicagsky štýl** (často nesprávne: *chicagská škola, chicagský štýl*) je označenie skupiny architektov činných v Chicagu a v New Yorku koncom 19. storočia a v prvej štvrtine 20. storočia (najmä v rokoch 1883 až 1893).

Vznik tohto architektonického smeru podmienilo viacero skutočností. Prvou bola snaha o pravidelnú segregáciu pozemkov v Chicagu z dôvodu využitia plochy mesta. To zapríčinilo vznik tzv. mestských blokov, ktorými je Chicago charakteristické a snahu o využitie pozemku čoraz viac do výšky. Jedným z dôvodov bola tiež bezpečnosť a odolnosť voči požiarom. Konkrétne v Chicagu dva rozsiahle požiare v rokoch 1871 a 1874 vo veľkej miere zdevastovali mesto a vyžiadali si tak zmenu stavebných materiálov a vytvorenie ochranných vrstiev obaľujúcich nosnú konštrukciu.

Najvýznamnejším znakom Chicagskej školy bol prechod od nosných stien ku skeletovému systému, ktorý zaručoval pevnosť a stabilitu konštrukcie aj vo výškach do ktorých sa doteraz budovy s obmedzenou plochou nedostávali. Skelet bol aj významným fasádnym prvkom. Bol často priznávaný, rozčleňoval fasádu a vytváral tak jednoduchý a prirodzene pôsobiaci raster. Skelet vypĺňali vysoké okná a zaručovali tak vynikajúce preslnenie priestorov, v tom čase s predovšetkým administratívnou funkciou. Na fasádach sa používali tiež vo veľkej miere rastlinné motívy ovplyvnené v Európe rozšírenou secesiou, ktoré sa postupne z budov strácali a vznikal tak čisto funkčný výraz stavby. Jedným zo znakov bolo tiež funkčná diferenciácia podlaží pri ktorej boli na spodných podlažiach umiestnené obchody a služby, na vyšších kancelárie.

## Predstavitelia

* William LeBaron Jenney
* Louis Sullivan
* Burnham & Root
* William Holabird
* Martin Roche
* George H. Wyman

## Stavby

Louis Sullivan's Carson, Pirie, Scott & Co. Building
* *„Flatiron“(Žehlička)*, New York, 1902, Daniel H. Burnham;
* *Wainwright Building*, St. Louise, Missouri, 1890, L.H.Sullivan;
* *Guaranty Building, Buffalo*, New York, 1895, L.H.Sullivan;
* *Schlesinger & Mayer Department Store*, Chicago, 1904, L.H.Sullivan;
* *Leiter Building, Chicago*, 1879, W.L.Jenney;
* *Home Insurance Building*, Chicago, 1885, W.L.Jenney;
* *Reliance Building*, Chicago, 1895, Burnham & Root;
* *Tacoma Building*, Chicago, 1889, W.Holabird & M.Roche

## Literatúra

* Mary Hollingsworth: *Architektura 20.století*, Columbus, Bratislava, 1993
* Peter Gossel a Gabriele Leuthauserová: *Architektur des 20.Jahrhunderts*, TASCHEN, Kolín, 2003
# Teokracia

**Teokracia** je forma vlády, v ktorej má cirkev (takmer) všetku duchovnú aj svetskú moc.

Zákony sú stanovené podľa náboženských prikázaní a dogiem. Hlava štátu je obvykle aj najvyšším cirkevným predstaviteľom.

V súčasnosti je príkladom teokratického štátu Vatikán (katolicizmus) a čiastočne aj Irán (islam). Niekdajšími teokratickými štátmi boli židovské kráľovstvá (Izrael, Judea), Arabská ríša a pod.
# Zrenica

Prierez ľudského oka
**Zrenica** (lat. *pupilla*) (iné názvy: **zornica, zornička, zrenička, pupila, očná zrenica/zornica/zornička/zrenička**, nárečovo alebo nespisovne: *panenka*) je otvor oka obklopený dúhovkou, ktorá má dva hladké svaly: zvierač zrenice (*musculus sphincter*) a rozširovač zrenice (*musculus dilatator pupillae*). Ich protichodnou funkciou sa zrenica môže zúžiť (mióza) asi na priemer 2 mm a rozšíriť (mydriáza) až na priemer 7 mm. Tým sa jednak mení množstvo svetla vstupujúceho do oka (pri daných zmenách priemeru asi v pomere 1 : 12), jednak sa môžu účelne zacloniť okrajové časti šošovky. Očná šošovka sa tak podobne ako technické šošovky vyznačuje sférickou a chromatickou chybou, vplyvom ktorých vznikajú na sietnici z bodového predmetu rozptylové krúžky.

V súvislosti s glaukómom sa používa výraz pupilárna (zrenicová) rovina.

## Rozšírenie a zúženie zrenice

Uprostred dúhovky je čierna bodka. V skutočnosti ide o otvor - zrenicu, ktorý prepúšťa svetelné lúče do oka. Keď je intenzita svetla nízka, svaly dúhovky upravia tvar dúhovky tak, aby sa zrenička rozšírila. To znamená, že do oka môže vstúpiť viac svetelných lúčov a pohľad je jasnejší. Za jasného svetla zmenia svaly tvar dúhovky tak, aby zreničku zúžili, čím zabránia poškodeniu citlivej sietnice príliš veľkým množstvom svetla. Vtedy tam vstupuje málo svetla, ale oko vidí zreteľne väčšie rozpätie vzdialeností.
# Almería

Almería
**Almería** je prístavné mesto v španielskej Andalúzii, centrum rovnomennej provincie, medzi Granadou a Murciou. Mesto je obklopené horami s horúcim a suchým polopúštnym podnebím. V roku 2017 tu žilo 195 389 obyvateľov | ich počet v posledných rokoch rýchlo zvyšujú prisťahovalci, predovšetkým z blízkeho Maghrebu. Z miestneho prístavu plávajú lode do španielskej Melilly, marockého Nadoru a ďalej do alžírskeho Ghazaoueta a Orana.

Názov bol prevzatý z arabčiny: المرية (*al-Maríjja*) sa odvodzuje od مرأى (*mara'à*), čo znamená vyhliadku čí stráž, lebo prvotnou funkciou miesta bolo stráženie miestnej zátoky. Mesto vzniklo roku 955, kedy dal osadu opevniť córdobský kalif Abd ar-Rahmán III. Definitívne ju od Arabov dobyli až Katolícke Veličenstvá v roku 1489.

V meste a okolí sa natáčalo veľké množstvo filmov a seriálov. V roku 1965 sa tu natáčal film *Pro pár dolarů navíc*, *Barbar Conan* (1982), *Lawrence z Arábie* (1962), *Indiana Jones a posledná krížová výprava* (1989) a iné.

Dnes sa okolo mesta rozprestierajú pareniská, ktoré zaberajú plochu okolo 300 km². Pestujú sa v nich trvanlivé paradajky, uhorky, papriky a iné druhy zeleniny určené pre európsky trh.

V decembri 2017 došlo niekoľko kilometrov severne od mesta k zemetraseniu o sile 3,5.

## Partnerské mestá

* Melilla, Španielsko
* Navojoa, Mexiko

## Referencie

## Iné projekty

Commons* Commons ponúka multimediálne súbory na tému **Almería**

## Externé odkazy

* Oficiálna stránka Archivované 2020-12-28 na Wayback Machine

## Zdroj

*Tento článok je čiastočný alebo úplný preklad článku Almería na českej Wikipédii.*